אתם תטביעו את עצמכם כאילו אתם מפה, אבל לא בדיוק. גרובים בגרב צמר של עולם שהתפורר כבר בתוך ירושלים, ושייך לקיבוצים כפרים ומושבים, וריח של דשא מכוסח, גללי פרות, ופריחת הדרים. ותגיד לעצמך: אולי היא תבוא פתאום? ורק עיניה של נערה צעירה בכביש, שרק ממבט עיניה שננעץ בך, תדע שעקבה אחרייך בעיניה בשדה, והוא תוהה ומעט משועשע, אתה תבין. תבין שאם זו לא אהבה שאתה חש, אז זה אחד מגוווני קשת האהבה שבאה אחרי גשם לסמן ברית, אלוהים עוד שוכן בך. האור שעלה ממזרח עוד לפני זריחת השמש איים להמס את הכוכבים שעדיין נותרו. הכישוף של בעלת השיער הירוק והפרצוף החבוש ניטל ממנה עם הלילה, ומצאתי את עצמי מכפתר את חולצתי ועוזר לה לרכוס את שימלתה. יצאנו אל פינת הרכב והבית הנטוש כדי להנות מזיו השמש שעוד מעט תפציע, ואני הוספתי שתן לכתם השתן המשותף שסימן את הטריטוריה המשותפת שלנו. שלפתי סיגריה ודחסתי אותה על החפיסה, מחקה שלא במודע את אל פאצ'ינו ב"הסנדק". ראיתי את עיניה בסיגריה והצעתי לה אותה, היא לקחה בתודה ואני שלפתי סיגריה ששכחתי לדחוס ושנינו עישנו בשתיקה. היא הביטה בכתם השתן המשותף שהסתמן לו במשך הלילה ועיניה היו פתאום כמו